Ұлытауоблысыәкімдігінің
2022  жылғы «___» _________
№ ___/___қаулысымен
Бекітілген
«Ұлытау облысының кәсіпкерлік және өнеркәсіп басқармасы» 
мемлекеттік мекемесінің
Ережесі  
1. Жалпы ережелер
1. «Ұлытау облысының кәсіпкерлік және өнеркәсіп басқармасы» мемлекеттік мекемесі кәсіпкерлікті, сауда, сыртқы экономикалық байланыстар және туризмді дамытуды, жергілікті атқарушы органдар мен бизнес-қауымдастықтардың өзара іс-қимылын, соның ішінде Ұлытау облысының кәсіпкерлері үшін әкімшілік кедергілерді азайту мәселерін, өнеркәсіп салалары, индустриялық-инновациялық саясат, өнеркәсіп және инновацияларды дамыту саласындағы инвестицияларды тарту салаларында басшылықты жүзеге асыратын Қазақстан Республикасының мемлекеттік органы болып табылады.
2. «Ұлытау облысының кәсіпкерлік және өнеркәсіп басқармасы» мемлекеттік мекемесі өз қызметін Қазақстан Республикасының Конституциясына және заңдарына, Қазақстан Республикасының Президенті мен Үкіметінің актілеріне, өзге де нормативтік құқықтық актілерге, сондай-ақ осы Ережеге сәйкес жүзеге асырады.
3. «Ұлытау облысының кәсіпкерлік және өнеркәсіп басқармасы» мемлекеттік мекемесі мемлекеттік мекеме ұйымдық-құқықтық нысанындағы заңды тұлға болып табылады, мемлекеттік тілде өз атауы бар мөрі мен мөртаңбалары, белгіленген үлгідегі бланкілері, Қазақстан Республикасының заңнамасына сәйкес қазынашылық органдарында шоттары болады.
4. «Ұлытау облысының кәсіпкерлік және өнеркәсіп басқармасы» мемлекеттік мекемесі азаматтық-құқықтық қатынастарға өз атынан түседі.
5. «Ұлытау облысының кәсіпкерлік және өнеркәсіп басқармасы» мемлекеттік мекемесі, егер заңнамаға сәйкес осыған уәкілеттілік берілген болса, мемлекеттің атынан азаматтық-құқықтық қатынастардың тарапы болуға құқығы бар.
6. «Ұлытау облысының кәсіпкерлік және өнеркәсіп басқармасы» мемлекеттік мекемесі өз құзыретінің мәселелері бойынша заңнамада белгіленген тәртіппен «Ұлытау облысының кәсіпкерлік және өнеркәсіп басқармасы» мемлекеттік мекемесі басшысының бұйрықтарымен және Қазақстан Республикасының заңнамасында көзделген басқа да актілермен ресімделетін шешімдер қабылдайды.
7. «Ұлытау облысының кәсіпкерлік және өнеркәсіп басқармасы» мемлекеттік мекемесінің құрылымы мен штат санының лимиті қолданыстағы заңнамаға сәйкес бекітіледі.
8. Заңды тұлғаның орналасқан жері: Қазақстан Республикасы, Ұлытау облысы, Жезқазған қаласы, Алаша аланы, 1.
9. Мемлекеттік органның толық атауы:
Мемлекеттік тілде: «Ұлытау облысының кәсіпкерлік және өнеркәсіп басқармасы» мемлекеттік мекемесі;
орыстілінде: государственное учреждение «Управление предпринимательства и промышленности области Ұлытау».
10. Осы Ереже «Ұлытау облысының кәсіпкерлік және өнеркәсіп басқармасы» мемлекеттік мекемесінің құрылтай құжаты болып табылады.
11. «Ұлытау облысының кәсіпкерлік және өнеркәсіп басқармасы» мемлекеттік мекемесінің қызметін қаржыландыру жергілікті бюджеттен  жүзеге асырылады.
12. «Ұлытау облысының кәсіпкерлік және өнеркәсіп басқармасы» мемлекеттік мекемесіне «Ұлытау облысының кәсіпкерлік және өнеркәсіп басқармасы» мемлекеттік мекемесінің функциялары болып табылатын міндеттерді орындау тұрғысында кәсіпкерлік субъектілерімен шарттық қатынастарға түсуге тыйым салынады.
Егер «Ұлытау облысының кәсіпкерлік және өнеркәсіп басқармасы» мемлекеттік мекемесіне заңамалық актілер мен кірістер әкелетін қызметті жүзеге асыру құқығы берілсе, онда осындай қызметтен алынған кірістер мемлекеттік бюджет кірісіне жіберіледі.

2. Мемлекеттікорганныңмиссиясы, негізгіміндеттері, функциялары, құқықтары мен міндеттері

13. Миссиясы:
[bookmark: _GoBack]«Ұлытау облысының кәсіпкерлік және өнеркәсіп басқармасы» мемлекеттік мекемесі Ұлытау облысында кәсіпкерлік, бизнес, сауда, туризм саласын, бизнес-қауымдастықтардың мемлекеттік органдар мен өзара іс-қимылын, облыс кәсіпкерлері үшін әкімшілік кедергілерді азайту салаларында мемлекеттік басқару функцияларын орындауға уәкілетті мемлекеттік орган болып табылады. Ұлытау облысында шағын, орта кәсіпкерлікті кәсіпкерлік саласындағы мемлекеттік саясатты іске асыру жолымен қолдау және дамыту. Өнеркәсіп салалары, индустриялық-инновациялық саясат, өнеркәсіп және инновацияларды дамыту саласындағы инвестицияларды тарту салаларында мемлекеттік басқару функцияларын орындауға құзыретті мемлекеттік орган болып табылады.
 14. Міндеттері:
1) Мемлекет басшысының, Қазақстан Республикасы Президенті Әкімшілігінің, Қазақстан Республикасы Үкіметінің, облыс әкімінің,  жетекшілік ететін салалар бойынша облыс әкімінің орынбасарының тапсырмаларын орындау;
2) Қазақстан Республикасының мемлекеттік және үкіметтік бағдарламаларын жүзеге асыру;
3) Қазақстан Республикасының заңнамасына сәйкес жеке кәсіпкерлікті дамыту және қолдау жөніндегі мемлекеттік саясатты жүзеге асыру;
4) ішкі және сыртқы сауданы дамыту (оның ішінде электрондық сауда);
5) шағын және орта кәсіпкерліктің дамуын қолдау;
6) тау-кен металлургиялық саласын дамыту;
7) химия өнеркәсібін дамыту;
8) құрылыс индустриясын және құрылыс материалдарының өндірісін дамыту;
9) фармацевтикалық өнеркәсібін дамыту;
10) машина құрылысын дамыту;
11) жеңіл өнеркәсібін дамыту;
12) жүйеқұрушы кәсіпорындардың тауарларды, жұмыстар мен қызметтерді сатып алуларында қазақстандық қамту үлесін арттыру;
13) инвестициялық өнеркәсіптік жобаларды іске асыру және өндірістерді жаңғырту; 
14) республикалық және өңірлік даму институтаттарымен өзара іс – қимыл ұйымдастыру;
15) экономиканың басым салаларын дамытудың маңызды көзі ретінде өнеркәсіп саласына инвестициялар тарту;
16) өнеркәсіпке жасалған инвестицияларды талдау.
17) инновацияларды дамыту;
18) жетекшілік ететін салалар бойынша мемлекеттік қызметтерді жүзеге асыру.

 15. Функциялары:
1) жеке кәсiпкерлiктi дамыту және қолдау жөніндегі мемлекеттік саясатты іске асыру;
2) жеке кәсіпкерлікті дамыту үшін жағдайлар жасайды;
3) жергiлiктi атқарушы органдардың жеке кәсiпкерлiк субъектiлерiнің бiрлестiктерiмен, Қазақстан Республикасының Ұлттық кәсіпкерлер палатасымен және нарықтық инфрақұрылым объектілері мен өзара қарым-қатынастарын дамыту стратегиясын айқындайды;
4) жеке кәсіпкерлікті жергілікті деңгейде мемлекеттік қолдауды қамтамасыз етеді;
5) индустриялық-инновациялық дамыту жөніндегі  өңірлік үйлестіру кеңесі жұмысын ұйымдастырады;
6) сарапшылар кеңесі қызметін ұйымдастырады;
7) кәсіпкерлік мәселесі жөніндегі комиссияның жұмысын ұйымдастырады;
8) Басқарма құзіреті шегінде әлеуметтік маңызы бар азық-түлік тауарларына рұқсат етілген шекті бөлшек сауда бағалары мөлшерінің сақталуына мемлекеттік бақылауды  үйлестіруді жүзеге асырады;
9) тиісті салада мемлекеттік сауда саясатын жүргізуді қамтамасыз етеді;
10) Басқарма құзіреті шегінде азаматтық қорғаныс және төтенше жағдайлар, халықтың тіршілігін қамтамасыз ету қызметтерінің жұмысын ұйымдастырады;
11) туристік қызметтер көрсету нарығына талдау жасайды және тиісті әкімшілік-аумақтық бірліктің аумағында туризмнің дамуы туралы қажетті мәліметтерді уәкілетті органға табыс етеді;
12) Басқарма құзіреті шегінде сыртқы экономикалық қызмет мәселелері бойынша тиісті саладағы жұмысты үйлестіреді;
13) туристік ақпаратты, оның ішінде туристік әлеуеті, туризм нысандары және туристік қызметтерді жүзеге асыратын тұлғалар туралы ақпарат ұсынады;
14) Қазақстан Республикасының лицензиялау туралы заңнамасына сәйкес туристік операторлық қызметке (туроператорлық қызмет) лицензиялар беруді жүзеге асырады;
15) уәкілетті органмен келісу бойынша туристік саланы дамыту жөніндегі іс-шаралар жоспарын бекітеді;
16) туристік маршруттар мен соқпақтардың мемлекеттік тізілімін жүргізеді;
17) «Ұлытау облысының кәсіпкерлік және өнеркәсіп басқармасы» мемлекеттік мекемесінің құзіреті шегінде туристік қызметсубъектілеріне туристік қызметті ұйымдастыруға байланысты мәселелерде әдістемелік және консультациялық көмек көрсетеді;
18) «Ұлытау облысының кәсіпкерлік және өнеркәсіп басқармасы» мемлекеттік мекемесінің құзіреті шегінде  халықты жұмыспен қамтуды ұлғайту шарасы ретінде туристік қызмет саласындағы кәсіпкерлікті дамытады және қолдайды;
19) «Ұлытау облысының кәсіпкерлік және өнеркәсіп басқармасы» мемлекеттік мекемесінің құзіреті шегінде тиісті әкімшілік-аумақтық бірліктің аумағында туристік қызмет саласындағы мемлекеттік саясатты іске асырады және үйлестіруді жүзеге асырады;
20) «Ұлытау облысының кәсіпкерлік және өнеркәсіп басқармасы» мемлекеттік мекемесінің құзіреті шегінде туристік ақпарат орталығын құрады;
21) жетекшілік ететін салада цифрлық технологияларды дамыту;
22) мемлекеттік орган қызметкерлерінің цифрлық сауаттылығын арттыру үшін жағдай жасайды;
23) ашық деректердің интернет-порталында өз құзыреті шегінде Ұлытау облысы бойынша ашық деректер жиынтығын орналастыру және өзектендіруді қамтамасыз етеді;
24) Қазақстан Республикасының заңнамасымен белгіленген нысандар бойынша және мерзімдерде Қазақстан Республикасының Үкіметімен бекітілген тізімге сәйкес ұйымдардың сатып алуларында қазақстандық қамту бойынша ақпаратты жинауды, талдауды және индустриялық саясатты мемлекеттік реттеу саласындағы құзыретті органға ұсынуды іске асыру; 
25) облыс аумағында өндірілетін тауарлардың, жұмыстар мен қызметтердің және оларды өндірушілердің тізбесін қалыптастыру; 
26) заңды тұлғалардың түсті және қара металдардың сынықтарын және қалдықтарын жинау (дайындау), сақтау, қайта өңдеу және өткізу жөніндегі қызметті бастау немесе тоқтату туралы хабарламаларды қабылдау;
27) кең таралған пайдалы қазбаларды барлауға, өндіруге шарттарды жасау, тіркеу және сақтау;
28) жер қойнауын пайдалану құқығын беруге рұқсаттарды беру, сонымен қатар кең таралған пайдалы қазбалар бойынша кепілге жер қойнауын пайдалану құқығын беру бойынша мәмілені тіркеу;
29) жер қойнауын пайдаланушылармен шарттардың талаптары бойынша келіссөздерді жүргізу және жер қойнауын пайдаланушылармен бірлесе отырып кең таралған пайдалы қазбаларды барлауға, өндіруге және барлаумен немесе өндірумен байланысты емес жерасты құрылыстарын салуға және (немесе) пайдалануға жобалық құжаттарды дайындау;
30) облыс аумағында кәсіпкерлік қызметті және инвестициялық ахуалды дамыту үшін жағдай жасау;
31) өз құзыреті шегінде өңірлерде мемлекеттік бағдарламаларды іске асыру және орындау; 
32) сараптама жасау кеңесі жұмысын ұйымдастыру
33) жеке және заңды тұлғаларға Ұлытау облысының даму институттарына белгіленген талаптарға сәйкес жобаларды ресімдеуге және ұсынуға көмек көрсету;
34) өнеркәсіпке жасалған инвестициялар бойынша мониторинг жүргізу;   
35) жергілікті атқарушы билік деңгейінде шетелдік және отандық инвесторлардың инвестициялық қызметтерін қолдауды қамтамасыз ету; 
36) облыс үшін басым инвестициялық жобаларды іске асырып жатқан заңды тұлғаларға инвестициялық жеңілдіктерді алуға көмек көрсету; 
37) келесілер бойынша жұмыс органы болып саналады: техногендік минералдық түзілімдерден кең таралған пайдалы қазбаларды алуға шарт жасау; 
38) жалпыға ортақ пайдаланылатын автомобиль жолдарын, темір жолдар және гидроқұрылыстар салу (қайта жаңарту) және жөндеу кезінде пайдаланылатын кең таралған пайдалы қазбаларға жер қойнауын пайдалануға құқығын беру; 
39) конкурс негізінде кең таралған пайдалы қазбаларды барлауға және өндіруге жер қойнауын пайдалану құқығын беру;  
40) барлаумен немесе өндірумен байланысты емес жерасты құрылыстарын салуға және (немесе) пайдалануға келісімшарттар жасасу, оларды тіркеу және сақтау; 
41) болашақ құрылыс учаскесі астындағы жер қойнауында пайдалы қазбалардың жоқ немесе оның аз мөлшерде екендігі туралы қорытынды беру; 
42) пайдалы қазбалар жатқан алаңдарда құрылыс салуға, сондай-ақ жинақталған жерлерде жерасты құрылыстарын орналастыруға рұқсат беру; 
43) кең таралған пайдалы қазбаларды барлау, өндіру, барлаумен немесе өндірумен байланысты емес жерасты құрылыстарын салу және (немесе) пайдалану үшін берілген жер қойнауының учаскелеріне сервитут құқығын беру;
44) Ұлытау облысында индустриялық-инновациялық даму жобалары бойынша концепция жасау және бекіту
45) Ұлытау облысында жүзеге асырылатын индустриялық-инновациялық жобаларға қатысты тікелей келісім шарт жүргізу немесе конкурстар ұйымдастыру
46) Ұлытау облысында жүзеге асырылатын индустриялық-инновациялық жобаларға бойынша келісім шарт жасау
47) индустриялық-инновациялық даму саласында цифрлық технологияларды дамыту;
48)«Ұлытау облысының кәсіпкерлік және өнеркәсіп басқармасы» мемлекеттік мекемесі ашық деректердің интернет-порталында өз құзыреті шегінде Ұлытау облысы бойынша ашық деректер жиынтығын орналастыру және өзектендіруді қамтамасыз етеді;
49) «Ұлытау облысының кәсіпкерлік және өнеркәсіп басқармасы» мемлекеттік мекемесі қызметкерлерінің цифрлық сауаттылығын арттыру үшін жағдай жасау;
50) Ұлытау облысы кәсіпкерлікті қолдау картасын жасау
51) Ұлытау облысының Ғылым, инновациялар және жаңа технологиялар жөніндегі Кеңесі жұмысын ұйымдастыру
52)Инвестицияларды тарту және инвестициялық ахуалды жақсарту жөніндегі Кеңес жұмыстарын ұйымдастыру;
53) Қазақстан Республикасының қолданыстағы заңнамасына сәйкес өзге құзыреттерді іске асыру.
16. Құқықтары және міндеттері:
1) «Ұлытау облысының кәсіпкерлік және өнеркәсіп басқармасы» мемлекеттік мекемесінің құзыретіне енетін мәселелер бойынша аудандық (облыстық маңызы бар) әкімдіктердің жұмысын үйлестіру;
2) «Ұлытау облысының кәсіпкерлік және өнеркәсіп басқармасы» мемлекеттік мекемесіне Қазақстан Республикасының заңнамасымен жүктелген өзге құзыреттерді іске асыру.

3. Мемлекеттік органның қызметін ұйымдастыру

17. «Ұлытау облысының кәсіпкерлік және өнеркәсіп басқармасы» мемлекеттік мекемесіне басшылықты «Ұлытау облысының кәсіпкерлік және өнеркәсіп басқармасы» мемлекеттік мекемесіне жүктелген міндеттердің орындалуына және оның функцияларын жүзеге асыруға дербес жауапты болатын бірінші басшы жүзеге асырады.
18. «Ұлытау облысының кәсіпкерлік және өнеркәсіп басқармасы» мемлекеттік мекемесінің бірінші басшысын облыс әкімі қызметке тағайындайды және қызметтен босатады.
19. «Ұлытау облысының кәсіпкерлік және өнеркәсіп басқармасы» мемлекеттік мекемесі бірінші басшысының әкімнің жетекшілік жасайтын орынбасары мен облыс әкімі аппаратының басшысы мен келісу бойынша қызметке тағайындалатын және қызметтен босатылатын орынбасары болады.
20. «Ұлытау облысының кәсіпкерлік және өнеркәсіп басқармасы» мемлекеттік мекемесі бірінші басшысының өкілеттігі:
1) өз орынбасарының және құрылымдық бөлімшелердің міндеттері мен өкілеттіктерін белгілейді;
2) заңнамаға сәйкес Басқарма қызметкерлерін лауазымға тағайындайды және босатады;
3) заңнамамен белгіленген тәртіпте Басқарма қызметкерлеріне тәртіптік жаза белгілейді және марапаттайды;
4) Басқарма құрылымдық бөлімшелері туралы ережелерді бекітеді;
5) «Ұлытау облысының кәсіпкерлік және өнеркәсіп басқармасы» мемлекеттік мекемесі атынан мемлекеттік органдарда және басқа ұйымдарда өкілдік етеді;
6) облыс әкімінің және әкімдігінің тапсырмаларына және Қазақстан Республикасының қолданыстағы заңнамасына сәйкес өзге де өкілеттіліктерді жүзеге асырады.
7) «Ұлытау облысының кәсіпкерлік және өнеркәсіп басқармасы» мемлекеттік мекемесінің бірінші басшысы болмаған кезеңде оның өкілеттіктерін қолданыстағы Қазақстан Республикасының заңнамасына сәйкес оны алмастыратын тұлға орындайды.
21. Бірінші басшы өз орынбасарларының өкілеттіктерін қолданыстағы заңнамаға сәйкес белгілейді.

4. Мемлекеттік органның мүлкі

22. «Ұлытау облысының кәсіпкерлік және өнеркәсіп басқармасы» мемлекеттік мекемесінің заңнамада көзделген жағдайларда жедел басқару құқығында оқшауланған мүлкі болуы мүмкін.
23. «Ұлытау облысының кәсіпкерлік және өнеркәсіп басқармасы» мемлекеттік мекемесінің мүлкі оған меншік иесі берген мүлік, сондай-ақ өз қызметі нәтижесінде сатып алынған мүлік (ақшалай кірістерді коса алғанда) және Қазақстан Республикасының заңнамасында тыйым салынбаған өзге де көздер есебінен қалыптастырылады.
24. «Ұлытау облысының кәсіпкерлік және өнеркәсіп басқармасы» мемлекеттік мекемесіне бекітілген мүлік коммуналдық меншікке жатады.
25. Егер заңнамада өзгеше көзделмесе, «Ұлытау облысының кәсіпкерлік және өнеркәсіп басқармасы» мемлекеттік мекемесі, өзіне бекітілген мүлікті және қаржыландыру жоспары бойынша өзіне бөлінген қаражат есебінен сатып алынған мүлікті өз бетімен иеліктен шығаруға немесе оған өзгедей тәсілмен билік етуге құқығы жоқ.


5. Жұмыс тәртібі
26. «Ұлытау облысының кәсіпкерлік және өнеркәсіп басқармасы» мемлекеттік мекемесінің жұмыс тәртібі Қазақстан Республикасының қолданыстағы заңнамасына сәйкес қалыптастырылады.

6. Мемлекеттік органды қайта ұйымдастыру және тарату
27. «Ұлытау облысының кәсіпкерлік және өнеркәсіп басқармасы» мемлекеттік мекемесін қайта ұйымдастыру және тарату Қазақстан Республикасының заңнамасына сәйкес жүзеге асырылады.
